Document ID: 32008R0204

KOMISJONI MÄÄRUS (EÜ) nr 204/2008,
4. märts 2008,
millega kehtestatakse alates 5. märtsist 2008 poolkroovitud ja kroovitud riisi imporditollimaks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1785/2003 riisituru ühise korralduse kohta, (1) eriti selle artiklit 11c,
ning arvestades järgmist:
(1)
Pädevate asutuste edastatud teabe alusel tõdeb komisjon, et CN-koodi 1006 30 alla kuuluva poolkroovitud ja kroovitud riisi impordilitsentse on ajavahemikuks 1. september 2007 kuni 29. veebruar 2008 välja antud 192 418 tonni kohta. CN-koodi 1006 30 alla kuuluva poolkroovitud ja kroovitud riisi imporditollimaksu tuleks seega muuta.
(2)
Kehtestatav tollimaks tuleks kasutusele võtta kümne päeva jooksul alates eespool nimetatud ajavahemiku lõppemisest. Seepärast peaks käesolev määrus viivitamatult jõustuma,
ON VASTU VÕTNUD KÄESOLEVA MÄÄRUSE:
Artikkel 1
CN-koodi 1006 30 alla kuuluva poolkroovitud ja kroovitud riisi imporditollimaks on 175 eurot tonni kohta.
Artikkel 2
Käesolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. märts 2008

Labels: 3
17
15